Skaliegas sal speelveld verander | Die Vryburger
Skaliegas sal speelveld verander
March 5, 2014 - Nuus - 5 comments
Edna Molewa, die Minister van Water en Omgewingsake sê die ontginning van skaliegas sal die speelveld vir die land verander, maar die impak van die omgewing moet deurlopend in berekening gebring word,
Pogings is aangewend om die vrese te besweer wat die SKA-projek kan laat voortgaan, ongeag die uiteinde daarvan.
"As ons kan bepaal daar is werklik soveel skaliegas soos wat aan ons voorgehou word, sal dit die speelveld vir Suid-Afrika verander," het die minister gesê.
Die Minister van Vervoer, Dipuo Peters, het self ook 'n eier gelê deur daarna te verwys as "die spel verandering".
Dit is nie 'n kwessie van of die ontginning gaan plaasvind nie, maar wanneer dit gedoen gaan word, het Peters gesê.
Sy was glo in vervoering toe sy gesê het die Internasionale Energie-agentskap het hulle meegedeel dat hulle nou "die goue tydperk van gas betree."
Talle belanghebbendes het hulle kommentaar en mening ingedien en die minister van minerale is glo gereed om dit te verwerk.
"Eers ná die afhandeling van die eks­plorasie sal ons oor ontginning besluit," het Molewa gesê.
Derek Hanekom, die voormalige minister van Landbou, wat nou minister van Wetenskap en Tegnologie is, sê die SKA-projek is 'n internasionale projek van groot belang vir die land.
"Dit hou geen gevaar in nie. Daar was baie noue beraadslaging oor waar eksplorasie toegelaat sal word en waar nie," het hy gesê.
5 thoughts on "Skaliegas sal speelveld verander"
Gideon Grobler March 5, 2014 at 10:48 am
Ek is net bevrees, uit alles wat mens daaroor kan sien, onder andere 'n dokumentêr oor die verloop in die VSA, gaan die speelveld van die Boere van die karoo sowel as die dorpies ook tottaal verande!
DuP du Plessis March 5, 2014 at 1:06 pm
Verw: "Edna Molewa, die Minister van Water en Omgewingsake sê die ontginning van skaliegas sal die speelveld vir die land verander, "
Ja, ek glo Edna Molewatsenaam is korrek. Die eens ongeskonde deel van die land, nl. die Karoo, sal verander van 'n speelveld na 'n slagveld.
Elke lid van die publiek hoef maar net te gaan kyk hoe die eens ongerepte natuurskoon van die Richtersveld, van 'n speelveld vir Klipspringertjies verander het na 'n slagveld soortgelyk aan Nagasaki na WO-2.
Ek is seker dat die geldgieriges wat agter die gasrykdomme van die Karoo aan is, geensins meer belang sou hê by die herstel van die natuurskoon as wat daadie selfde gieriges gehad het toe hulle die diamante onder die Richtersveld getroop het.
Andries March 5, 2014 at 8:18 pm
As ons net kyk na die gewone rommel storting wat nooit opgeruim word nie, hoe gaan hulle die neweproduk van die skaliegas ontginning opruim? Hulle sien net geld. Die verstandelike kapasiteit om verder as dit te sien, ontbreek. Nog n ding waaraan ek dink, tot sover was daar geen grondeis in die area geregistreer nie, kyk en hoor mooi, binnekort gaan dit een van hulle byval dat hulle oer voorouers erens in die Karoo gebly het.
Transvaal Burger March 5, 2014 at 9:00 pm
As dit wat Siener gesien het nie vinnig gebeur nie is die Karoo ook, koebaai.
Joffre Papenfus March 6, 2014 at 8:16 am
Ek voorsien slegs twee veranderings:
Die omgewing gaan onherstelbaar beskadig word, want na voorbeeld van die Engels-imperialistiese myne gaan winste bloot landuit sonder dat die kontraktuele sorg vir die natuur en herstel uitgevoer gaan word.
[dit veronderstel dat die skade hoegenaamd herstelbaar gaan wees, wat te betwyfel is volgens kundiges]
Tweedens gaan die ANC-binnekring die finansiele voordeel geniet, soos die afgelope 20 jaar, en soos die binnekring in sg. "demokratiese" regerings oral.